13/07/2015 | Administración LocalMunicipal
As Pontes de García Rodríguez
Secretaría
Decreto 1251/2015, do 03 de xullo, de delegación de competencias da Alcaldía nos membros da Xunta de Goberno Local e de delegacións especiais

Con este anuncio faise público que mediante Resolución número 1251/2015, do 03 de xullo, a Alcaldía do Concello das Pontes Marian Doru Chapartegui Valsero delegou competencias nos membros da Xunta de Goberno Local e noutros concelleiros. O contido do decreto é o seguinte: O día 24/05/2015 tiveron lugar as eleccións municipais, convocadas mediante Real decreto 233/2015, do 30 de marzo (BOE núm.77 do 31/03/2015). En data 13/06/2015, constituíuse o Concello, polo que é preciso establecer a nova organización municipal. Mediante decreto número 1245/2015, do día 02 de xullo, designáronse os membros da Xunta de Goberno Local e as Tenencias de Alcaldía. Polo tanto, ao abeiro do disposto no artigo 23.4 da Lei 7/1985, do 2 de abril, reguladora das bases do réxime local; no artigo 61.3 da Lei 5/1997, do 22 de xullo, de administración local de Galicia; nos artigos 14 e 15 do Regulamento orgánico municipal (ROM publicado no BOP nº 179, do 06/08/2001); e nos artigos 43 apartados 3.4 e 5, 44 e 45 do Regulamento de organización, funcionamento e réxime xurídico das entidades locais, aprobado polo Real decreto 2568/1986, do 28 de novembro (ROF), 1º) Conferir as seguintes delegacións xenéricas a prol dos membros da Xunta de Goberno Local que se indican, nos seguintes termos: a) Desígnase a Antonio Alonso Román concelleiro-delegado da Área de Facenda, Patrimonio, Urbanismo e Servizos, que comprende, en particular as seguintes materias: • Facenda municipal (orzamento municipal, impostos, atención ao contribuínte, responsabilidade patrimonial do concello.). • Patrimonio municipal. • Urbanismo (planeamento, licenzas urbanísticas, comunicacións previas urbanísticas e de actividade, outras actividades suxeitas a autorización.). • Servizos. Delégase en Freddy David Muñido Trifol tanto a facultade de dirixir os servizos correspondentes como a de xestionalos en xeral. Esta facultade inclúe a sinatura dos actos de trámite relacionados coa concellaría (inicio de expedientes, propostas de resolución, envío de anuncios a boletíns oficiais, conformidade de facturas, emisión de escritos, peticións e comunicacións a outras Administracións no ámbito da súa concellaría, sinatura de certificados.). No ámbito dos Servizos esta facultade corresponderá á Concellaría delegada especial de Servizos, Medio Rural e Seguridade Cidadá. Asemade, delégase con carácter xeral a facultade de resolver calquera asunto no ámbito da concellaría, mediante actos administrativos que afecten a terceiros. En particular, esta delegación comprende: · Sinatura de documentos contables · A ordenación dos pagos. · A sinatura da Alcaldía nas ordes de transferencia e cheques bancarios. · As modificacións orzamentarias competencia da Alcaldía. · As modificacións de saldos iniciais da contabilidade. · A constitución, modificación ou cancelación das autorizacións das entidades colaboradoras da recadación. · O acordo inicial e a resolución nos procedementos de reintegro de pagamentos indebidos. · Resolucións de compensación de débedas en período voluntario e executivo. · A declaración da prescrición dos dereitos recoñecidos. · As declaracións de créditos incobrables. · A aprobación de contas presentadas polos caixeiros responsables dos anticipos de caixa fixa e a súa reposición de fondos. · A constitución, modificación e cancelación de anticipos de caixa fixa. · A resolución dos pagamentos a xustificar e a aprobación da conta xustificativa. · A aprobación da rendición de contas dos diferentes padróns por parte do recadador. · A aprobación do calendario fiscal para cada exercicio. · A modificación, substitución ou derrogación do plan de disposición de fondos. · A apertura, cancelación ou modificación de contas correntes. · O ditado de instrucións ou circulares ás entidades financeiras. · A aprobación de liquidacións e padróns tributarios. · A anulación de liquidacións. · A devolución de ingresos. · O requirimento de achega de documentos relativos aos Departamentos de Intervención e Tesourería. · O adiamento e fraccionamento de débedas. · Incoación, tramitación e resolución dos expedientes de responsabilidade patrimonial, agás que tal atribución corresponda ao Pleno do concello. · O recoñecemento das obrigas en materia de gastos de representación, axudas de custo e gastos de desprazamento dos concelleiros. · Asignacións a grupos políticos. · Devolución de avais no ámbito tributario. · A elaboración do orzamento da Corporación, con excepción da Memoria da Alcaldía. · Aprobar a liquidación do orzamento. · Ditar todos os actos de trámite e o outorgamento de toda clase de autorizacións, licenzas ou permisos municipais esixidas pola normativa aplicable para a realización dunha obra, exercicio dunha actividade ou prestación dun servizo, salvo que as leis sectoriais o atribúan expresamente ao Pleno, incluíndo as urbanísticas, as de segregación, as de parcelación, as de actividades sometidas a avaliación da incidencia ambiental, actividades suxeitas a autorización de acordo co art.41 da Lei 9/2013, do 19 de decembro, do emprendemento e da competitividade económica de Galicia, ou normativa posterior e a primeira ocupación de inmobles. · A autorización de vados. · Ditar todos os actos de trámite e a concesión da autorización da ocupación da vía pública con instalacións e elementos desmontables e temporais. · A toma de razón e actuacións que sexan precisas na tramitación das comunicacións previas ou declaracións responsables, esixidas pola normativa aplicable, para a execución dunha obra, o exercicio dunha actividade, a prestación dun servizo, a apertura dos establecementos públicos e a organización de espectáculos públicos e actividades recreativas. · O cambio de titularidade de calquera autorización. · Devolución de avais (urbanísticos, sacas madeira.). · A tramitación e resolución dos expedientes contraditorios de declaración de ruína conforme á normativa urbanística aplicable. · Emitir os informes municipais nos expedientes de avaliación ambiental de actividades aos que se refire o capítulo II do Título III da Lei 9/2013, ou normativa posterior, e de construcións e instalacións no solo rústico. · Ditar ordes de execución en relación ao cumprimento dos deberes de conservación, uso e rehabilitación previstos nos artigos 9 e 199 da Lei 9/2002, do 30 de decembro, de ordenación urbanística e protección do medio rural de Galicia. · Incoar, instruír, resolver e ditar cantos actos deriven dos expedientes de reposición da legalidade, incluída a adopción de medidas cautelares, a imposición de multas coercitivas ou outros medios de execución subsidiaria, respecto das obras e das actividades que se executen sen licenza ou sen axustarse ás determinacións da licenza ou da comunicación previa (entendendo incluído o incumprimento da normativa sectorial que resulte de aplicación: ruídos, residuos, sanidade.). · A sinatura de calquera tipo de convenios urbanísticos. · Incoar, adoptar medidas provisionais, designar instrutor e resolver os expedientes sancionadores en materia de actividades e urbanísticas. · O outorgamento, autorización, transmisión e declaración de caducidade das licenzas de taxi. Patrimonio: · A aprobación e a adxudicación dos expedientes de concesión sobre os bens de dominio público de titularidade municipal e do gasto que, de ser o caso, conleven, cando a súa duración non exceda de catro anos. · A aprobación e a adxudicación dos expedientes de constitución de calquera tipo de dereito real sobre o patrimonio municipal cando a súa duración non exceda de catro anos. · A aprobación e a adxudicación dos expedientes de adquisición de bens inmobles, por compra, doazón ou permuta, cando o seu valor non exceda do 5% dos recursos ordinarios do orzamento. · A aprobación e a adxudicación dos expedientes de alleamento do patrimonio municipal cando o seu valor non exceda do 5% dos recursos ordinarios do orzamento. · A sinatura de escrituras públicas que sexan precisas en calquera procedemento patrimonial e xestións ante o Rexistro da Propiedade. · O exercicio das prerrogativas previstas na normativa en vigor (potestade de investigación, potestade de deslinde, potestade de recuperación de oficio e a potestade de desafiuzamento administrativo) en relación ao patrimonio do concello, dentro dos límites de competencia da Alcaldía. · O exercicio das facultades atribuídas ó alcalde nos procedementos de expropiación forzosa. · Xestión do Inventario Municipal de Bens. · Resolver mediante actos que afecten a terceiros calquera dos expedientes tramitados pola Concellaría delegada especial de Servizos, Medio Rural e Seguridade Cidadá. b) Desígnase a José Alén Álvarez, concelleiro-delegado da Área de Réxime Interno e Recursos Humanos, que comprende, en particular, as seguintes materias: · Organización interna municipal (rexistro, arquivo, padrón, protección de datos.). · Persoal. · Contratación. · Servizos Sociais. · Sanidade. · Educación. Delégase en Angela Paola Escanciano Micu tanto a facultade de dirixir os servizos correspondentes como a de xestionalos en xeral. Esta facultade inclúe a sinatura dos actos de trámite relacionados coa concellaría (inicio de expedientes, propostas de resolución, envío de anuncios a boletíns oficiais, conformidade de facturas, emisión de escritos, peticións e comunicacións a outras Administracións no ámbito da súa concellaría, sinatura de certificados.). No ámbito dos Servizos Sociais esta facultade corresponderá á Concellaría delegada especial de Benestar. Asemade, delégase con carácter xeral a facultade de resolver calquera asunto no ámbito da concellaría, mediante actos administrativos que afecten a terceiros. En particular, esta delegación comprende: · Xestión do Rexistro Municipal e adopción das resolucións precisas para a súa organización. · Realizar propostas de actuacións ou convenios con outras Administracións públicas en relación ao servizo de ventanilla única. · A formalización de convenios de colaboración con calquera Administración Pública. · Implantación de aplicacións informáticas. · Xestión do arquivo municipal e adoptar as resolucións precisas para a súa organización. · Propoñer a alta, baixa ou modificación de arquivos relativos á protección de datos de carácter persoal. · A sinatura de certificados de empadroamento e os relacionados coa súa concellaría. · Tramitar e resolver o outorgamento de subvencións de concorrencia competitiva ou nominativas, incluída a sinatura dos convenios, no ámbito da súa concellaría (subvencións a Federacións de Municipios, asociacións.). · A aprobación dos expedientes de contratación de obras, subministracións, servizos, contratos administrativos especiais e contratos privados cando non excedan da contía prevista legalmente para ser considerados como contratos menores, e a autorización do gasto inherente a este trámite. · A adxudicación dos contratos cando sexa competente para a súa aprobación, de acordo co previsto neste decreto, e a disposición do crédito inherente a este trámite. · A aprobación das certificacións de obra e as facturas das obras, independentemente da súa contía, e o recoñecemento da obriga pertinente. · A aprobación das facturas dos demais contratos, independentemente da súa contía, e o recoñecemento da obriga pertinente. · Aprobar a conta de recadación e o premio de cobranza polo concepto de xestión de cobro da taxa por recollida e tratamento de residuos sólidos urbanos. · Aprobar a liquidación de contas relativa á xestión do servizo de potabilización e abastecemento de auga e saneamento. · Aprobar a compensación de débedas relativas a liquidación de contas pola xestión de cobro das taxas de subministración e abastecemento de auga e recollida e tratamento de residuos sólidos urbanos e polo servizo de potabilización e abastecemento de auga e saneamento. · Realizar o trámite previsto no artigo 151.2 do Real Decreto Lexislativo 3/2011, do 14 de novembro, polo que se aproba o texto refundido da Lei de contratos do sector público, en calquera expediente de contratación. · A formalización dos contratos e das súas modificacións. · Asinar as actas de trazado de planta e comprobación de trazado de planta. · Asinar as actas de recepción de obras, subministracións e outros. · A aprobación dos planes de seguridade e saúde das obras en calquera expediente de contratación. · A devolución de avais en calquera expediente de contratación. · O recoñecemento das obrigas relativas á inserción de anuncios nos boletíns e diarios oficiais. · O recoñecemento das obrigas relativas a sancións impostas ao concello. · O recoñecemento das obrigas derivadas da execución de sentenzas e outras resolucións xudiciais, incluídas as custas. · Convocar as probas selectivas para a selección de empregados públicos. · Aprobar as bases das probas para a selección de empregados públicos e para os concursos de provisión de postos de traballo. · Recoñecer as retribucións complementarias que non sexan fixas nin periódicas (complemento de produtividade e gratificacións; horas extra do persoal laboral.). · Contratar ao persoal laboral e nomear ao persoal funcionario, de carreira ou interino. · Comunicar a extinción do contrato do persoal laboral e cesar ao persoal funcionario interino. · A suspensión dos contratos do persoal laboral. · A autorización da prolongación da permanencia no servizo activo e a súas prórrogas, do persoal funcionario de carreira. · A declaración de situacións administrativas, así como a xubilación de todo o persoal. · O recoñecemento de servizos previos prestados ás Administracións Públicas, grao persoal e trienios. · Outorgamento de permisos, vacacións e licenzas ao persoal municipal, previa conformidade de cada concellaría. · A concesión de anticipos ao persoal. · Aprobación da relación de nóminas dos empregados do Concello e a resolución das incidencias a elas vinculadas (produtividade, horas extras, gratificacións, indemnizacións.) e a ordenación do seu pagamento. · Aprobar as nóminas dos cargos electos que teñan aceptado desempeñar o cargo con dedicación exclusiva ou parcial e a ordenación do seu pagamento. · En xeral, as demais atribucións da Alcaldía en materia de persoal, agás o nomeamento do persoal eventual; as atribucións indelegables (xefatura de superior de todo o persoal, separación do servizo e despedimento do persoal laboral) e as que son obxecto de delegación na Xunta de Goberno Local. · Resolver mediante actos que afecten a terceiros calquera dos expedientes tramitados pola Concellaría delegada especial de Benestar que poidan implicar a facultade de resolución que afecte a terceiros. · Resolver o outorgamento de subvencións de concorrencia competitiva e nominativas, incluída a sinatura dos convenios, no ámbito da Concellaría delegada especial de Benestar. · Tramitación e resolución das incidencias que se poidan producir no ámbito relativo ao control sanitario do medio ambiente (contaminación atmosférica, abastecemento de augas, saneamento de augas residuais, residuos urbanos e industriais); control sanitario da distribución e subministración de alimentos, bebidas e demais produtos, directa o indirectamente relacionados co uso ou consumo humanos, así como os medios do seu transporte; o control sanitario dos cemiterios e policía sanitaria mortuoria. · A presidencia do Pleno e da Comisión permanente do Consello Escolar Municipal. · Tramitar e resolver as solicitudes relativas ao servizo da Escola Infantil Municipal A Barosa e calquera incidencia no funcionamento deste servizo. c) Desígnase a María Montserrat García Chavarría, concelleira delegada da Área de Atención, Participación cidadá e Desenvolvemento Local que comprende, en particular, as seguintes materias: · Participación veciñal. · Consumo. · Atención ao veciño. · Radio e Televisión locais. Delégase en Josefa Leonor Chiarella Mazuryk tanto a facultade de dirixir os servizos correspondentes como a de xestionalos en xeral. Esta facultade inclúe a sinatura dos actos de trámite relacionados coa concellaría (inicio de expedientes, propostas de resolución, envío de anuncios a diarios oficiais, conformidade de facturas, emisión de escritos, peticións e comunicacións a outras Administracións no ámbito da súa concellaría, sinatura de certificados.). Asemade, delégase con carácter xeral a facultade de resolver calquera asunto no ámbito da concellaría, mediante actos administrativos que afecten a terceiros. En particular, esta delegación comprende: · Xestionar o rexistro de Asociacións veciñais e resolver a inscrición das altas, modificacións e baixas. · Funcións atribuídas á Alcaldía no Regulamento de Participación Cidadá (BOP do 25/02/2000). · Tramitación e resolución de outorgamento de subvencións ás asociacións veciñais. · A remisión de reclamacións que se tramiten dende a Oficina Municipal de Información ao Consumidor. · A suplencia da presidencia da Mesa Local de Comercio. · A resolución das incidencias que se poidan producir no ámbito da súa concellaría. · Resolver o outorgamento de calquera subvención de pública concorrencia e as subvencións nominativas, incluída a sinatura dos convenios, no ámbito da concellaría e das Concellarías delegadas especiais de Turismo, Hostalería, Comercio e Emprego, de Industria e de Cultura (asociacións culturais, festas patronais, festas parroquiais e de barrio, premios, tales como o concurso de fotografía, engalanado de rúas de Nadal, concurso de carteis da Feira do Grelo, Fungos e Cogomelos.). · Resolver mediante actos que afecten a terceiros calquera dos expedientes tramitados polas Concellarías delegadas especiais de Turismo, Hostalería, Comercio e Emprego, de Industria e de Cultura. d) Desígnase a Antonio Lourés Rebolo, concelleiro delegado da Área de Infraestruturas, que comprende, en particular, as seguintes materias: · Obras municipais. · Medio Ambiente. Delégase en Jessica Alejandra Balsan Mohedo tanto a facultade de dirixir os servizos correspondentes como a de xestionalos en xeral. Esta facultade inclúe a sinatura dos actos de trámite relacionados coa concellaría (inicio de expedientes, propostas de resolución, envío de anuncios a boletíns oficiais, conformidade de facturas, emisión de escritos, peticións e comunicacións a outras Administracións no ámbito da súa concellaría, sinatura de certificados.). Asemade, delégase con carácter xeral a facultade de resolver calquera asunto no ámbito da concellaría, mediante actos administrativos que afecten a terceiros. En particular, esta delegación comprende: · A Presidencia do Consello local do Medio Natural. · Tramitar e resolver o outorgamento de subvencións de concorrencia competitiva e nominativas, incluída a sinatura dos convenios, no ámbito da concellaría (medio ambiente.). · A resolución das incidencias que se poidan producir no ámbito da súa concellaría. e) Desígnase a Jesús Tembrás Martínez, concelleiro delegado da área de Deportes e Xuventude que comprende, en particular, as seguintes materias: · Deportes · Xuventude Delégase en Rosa Etelvina Topalova Luarizaristi tanto a facultade de dirixir os servizos correspondentes e xestionalos en xeral. Esta facultade inclúe a sinatura dos actos de trámite relacionados coa concellaría (inicio de expedientes, propostas de resolución, envío de anuncios a boletíns oficiais, conformidade de facturas, emisión de escritos, peticións e comunicacións a outras Administracións no ámbito da súa concellaría, sinatura de certificados.). Asemade, delégase con carácter xeral a facultade de resolver calquera asunto no ámbito da concellaría, mediante actos administrativos que afecten a terceiros. En particular, esta delegación comprende: · Tramitar e resolver o outorgamento de subvencións de concorrencia competitiva e nominativas, incluída a sinatura dos convenios, no ámbito da concellaría (a entidades deportivas, deportistas individuais e demais que se poidan tramitar neste servizo). · A sinatura do convenio de navegación fluvial no lago. · A resolución das incidencias que se poidan producir no ámbito da súa concellaría.2º) Conferir delegacións especiais para un determinado servizo, nos seguintes termos: a) Desígnase a Antonio Castro Ferreiro concelleiro-delegado especial de Servizos, Medio Rural e Seguridade Cidadá, dependente da concellaría de Facenda, Patrimonio, Urbanismo e Servizos. Nesta delegación inclúense os seguintes servizos: · Acción rural. · Servizos de abastecemento e saneamento de augas, recollida de lixo e iluminación pública. · Policía Local, Protección Civil e Grupo municipal de intervención rápida (GRUMIR). A delegación abrangue a dirección interna e a xestión en xeral do servizo, pero non inclúe a facultade de emitir actos administrativos que afecten a terceiros. A facultade de xestión inclúe a sinatura dos actos de trámite relacionados co seu ámbito de actuación (inicio de expedientes, propostas de resolución, envío de anuncios a boletíns oficiais, conformidade de facturas, emisión de escritos, peticións e comunicacións a outras Administracións no ámbito da súa concellaría, sinatura de certificados.). En particular, corresponderalle: · A tramitación dos expedientes de outorgamento de subvencións que se poidan tramitar neste servizo. · A Vicepresidencia do Consello Local do Medio Natural. b) Desígnase a Ana María Pena Purriños, concelleira-delegada especial de Turismo, Hostalería, Comercio e Emprego, dependente da concellaría de Atención, Participación Cidadá e Desenvolvemento Local. Os servizos que abrangue esta delegación son: · Desenvolvemento e Promoción económica. · Desenvolvemento dos sectores do comercio e os servizos relativos ao mercado municipal, venda ambulante e feiras quincenais. A delegación abrangue a dirección interna e a xestión en xeral dos servizos correspondentes, pero non inclúe a facultade de emitir actos administrativos que afecten a terceiros. A facultade de xestión inclúe a sinatura dos actos de trámite relacionados co seu ámbito de actuación (inicio de expedientes, propostas de resolución, envío de anuncios a boletíns oficiais, conformidade de facturas, emisión de escritos, peticións e comunicacións a outras Administracións no ámbito da súa concellaría, sinatura de certificados.). En particular, corresponderalle: · A tramitación dos expedientes de outorgamento de subvencións que se poidan tramitar neste servizo. · A presidencia da Mesa Local de Comercio. · A suplencia da Vicepresidencia do Consello Local do Medio Natural c) Desígnase a Juan Carlos Romero Montero, concelleiro-delegado especial de Industria, dependente da concellaría de Atención, Participación Cidadá e Desenvolvemento Local. Os servizos que abrangue esta delegación son: · Industria (políticas de industrialización e reindustrialización). A delegación abrangue a dirección interna e a xestión en xeral dos servizos correspondentes, pero non inclúe a facultade de emitir actos administrativos que afecten a terceiros. A facultade de xestión inclúe a sinatura dos actos de trámite relacionados co seu ámbito de actuación (inicio de expedientes, propostas de resolución, envío de anuncios a boletíns oficiais, conformidade de facturas, emisión de escritos, peticións e comunicacións a outras Administracións no ámbito da súa concellaría, sinatura de certificados.). En particular, corresponderalle: · A tramitación dos expedientes de outorgamento de subvencións que se poidan tramitar neste servizo. d) Desígnase a Sonia Sueiro Fernández, concelleira-delegada especial de Cultura, dependente da concellaría de Atención, Participación Cidadá e Desenvolvemento Local. Os servizos que abrangue esta delegación son: · Cultura. · Normalización Lingüística. A delegación abrangue a dirección interna e a xestión en xeral dos servizos correspondentes, pero non inclúe a facultade de emitir actos administrativos que afecten a terceiros. A facultade de xestión inclúe a sinatura dos actos de trámite relacionados co seu ámbito de actuación (inicio de expedientes, propostas de resolución, envío de anuncios a boletíns oficiais, conformidade de facturas, emisión de escritos, peticións e comunicacións a outras Administracións no ámbito da súa concellaría, sinatura de certificados.). En particular, corresponderalle: - a tramitación dos expedientes de outorgamento de subvencións das festas patronais, festas parroquiais e de barrio, e expedientes de premios que outorgue o concello (concurso de fotografía, engalanado de rúas de Nadal, concurso de carteis da Feira do Grelo, Fungos e Cogomelos.) e calquera outra que lle corresponda tramitar a este servizo. - a pertenza a Comisión interdepartamental de seguimento para a aplicación da Ordenanza Municipal de normalización Lingüística e a presidencia da dita Comisión. e) Desígnase a María Isabel Fornos Corral concelleira-delegada especial de Benestar Social, dependente da concellaría de Réxime Interno e Recursos Humanos. Os servizos que abrangue esta delegación son: · Benestar Social (atención a colectivos desfavorecidos; servizos municipais en materia de familia; muller e drogodependencias.). A delegación abrangue a dirección interna e a xestión en xeral dos servizos correspondentes, pero non inclúe a facultade de emitir actos administrativos que afecten a terceiros. A facultade de xestión inclúe a sinatura dos actos de trámite relacionados co seu ámbito de actuación (inicio de expedientes, propostas de resolución, envío de anuncios a boletíns oficiais, conformidade de facturas, emisión de escritos, peticións e comunicacións a outras Administracións no ámbito da súa concellaría, sinatura de certificados.). En particular, comprenderá: · A tramitación de expedientes de atención á dependencia. · A tramitación de expedientes de axuda a domicilio por libre concorrencia. · A tramitación de expedientes de emerxencia social, atención á poboación inmigrante ou a calquera colectivo en risco de exclusión social. · A tramitación dos expedientes de outorgamento de subvencións en materia de servizos sociais. · A tramitación do Plan Concertado. · A tramitación de subvencións para o funcionamento do departamento de servizos sociais e Centro de Información á Muller. · Calquera outra precisa para o adecuado funcionamento do servizo.3º) O concelleiro que ostente unha delegación xenérica (de área) terá a facultade de supervisar a actuación dos concelleiros con delegacións especiais que se encadren na súa área.4º) Respecto das concellarías delegadas con potestade para ditar resolucións que afecten a terceiros, delégase a resolución dos recursos de reposición e extraordinarios de revisión que, de ser o caso, poidan interpoñerse ao abeiro do previsto nos artigos 116.1 e 118 da Lei 30/1992, do 26 de novembro, de réxime xurídico das administracións públicas e do procedemento administrativo común (LPAC). 5º) As delegacións conferidas neste decreto enténdense sen prexuízo das que a lexislación lle atribúe ao alcalde como competencias indelegables, así como das delegadas pola Alcaldía na Xunta de Goberno Local.6º) En caso de ausencia, vacante, enfermidade ou calquera outro impedimento dos concelleiros delegados, esta Alcaldía asumirá, directa e automaticamente, as competencias delegadas, como titular da competencia orixinaria, entendéndose para estes efectos exercitada a potestade de avocación en base a esta resolución, sen necesidade dunha nova resolución expresa neste sentido.7º) A Alcaldía poderá avocar en calquera momento o coñecemento dun asunto determinado de acordo co que dispón o artigo 14 da LPAC e 116 do ROF.8º) A Alcaldía poderá revogar en calquera momento as delegacións efectuadas seguindo as mesmas formalidades aplicadas para outorgalas.9º) Estas delegacións estarán en vigor durante o mandato correspondente á lexislatura 2015/2019, sen prexuízo da súa modificación, ampliación, revogación ou avocación polos trámites legalmente establecidos.10º) Quedan derrogadas as resolucións preexistentes ditadas no mandato 2011/2015, nas que o alcalde delegou competencias en concelleiros membros da Xunta de Goberno Local e mais noutros membros da Corporación; manteñen a súa vixencia as delegacións especiais para autorizar matrimonios civís conferidas polo alcalde despois da sesión constitutiva da Corporación Municipal, que tivo lugar o día 13/06/2015.11º) Os expedientes iniciados con anterioridade á entrada en vigor deste decreto serán continuados polo órgano que corresponda de acordo co novo réxime de delegacións.12º) Desta resolución darase coñecemento ao Pleno da Corporación na primeira sesión que este celebre, notificándose persoalmente aos concelleiros designados, para a súa aceptación expresa ou tácita, segundo dispón o artigo 114.1 do ROF, e publicarase no Boletín Oficial da Provincia da Coruña, e mais no taboleiro de anuncios da Casa do Concello, sen prexuízo da súa efectividade dende o día seguinte ao da súa data, conforme se indica no artigo 44 do citado regulamento. As Pontes de García Rodríguez, 03 de xullo de 2015 (asinado)” As Pontes de García Rodríguez, 03 de xullo de 2015 O alcalde Valentín González Formoso